=א - בדעת ר_ ישמעאל דד_ ציציות ד_ מצוות, ובטעם הא דטלית שאין לה ד_ כנפות פטורה מן הציצית
קטגוריות: ש_ס / מ מנחות / מנחות - הרב רפאל בהגר_מ שמואלביץ / עניינים / ציצית מהדוב

**סימן א**

**בדעת ר' ישמעאל דד' ציציות ד' מצוות הן**

**ובטעם הא דטלית שאין לה ד' כנפות פטורה מן הציצית**

**א**

א] **מנחות כ"ח א',** ד' ציציות מעכבות זא"ז שארבעתן מצוה אחת, ר' ישמעאל אומר ארבעתן ד' מצוות.

**והנה** בביאור דעת ר' ישמעאל דד' ציציות הן ד' מצוות, כתב בתשו' שיבת ציון סימן ל"ד דהיינו דאף דמצות ציצית היא מצוה אחת, מ"מ כיון דכל כנף הוא מחייב בציצית, הו"ל ד' מצוות, ודמי למי שקובע מזוזה בד' פתחים שבביתו דהוא ד' מצוות, וכ"כ בתשו' בית שלמה או"ח סימן ט"ז סק"ב, ובעמק הנצי"ב ס"פ שלח ובהעמק שאלה סימן קכ"ז סקי"ד, וכ"נ בד' החת"ס בגיטין ל"ח א', עיי"ש.

**אך** הנה בהשגות הרמב"ן לסהמ"צ שורש י"א כתב דאף לר' ישמעאל דארבעתן ד' מצוות, אינם נמנין במנין המצוות אלא כמצוה אחת, משום שהוא ענין אחד דבתשלומו תשלם לנו הכונה במצוה הזאת לזכור את כל מצוות ד' ולעשותם,[[1]](#footnote-2) ודמי להא דאין תכלת ולבן נמנין כב' מצוות, וכתב לדמותו גם להא דתפילין של יד ושל ראש אין נמנין אלא למצוה אחת לדעת הבה"ג, ומבו' דהא דד' מצוות הן היינו דהוו ד' מצוות חלוקות, דומיא דתכלת ולבן, ודומיא דתפילין ש"י וש"ר, ואך דכיון דהן ענין אחד ובתשלומו תשלם לנו הכונה במצוה הזאת אין נמנין אלא כמצוה אחת.[[2]](#footnote-3)

**וכ"ה** מבו' בד' השאג"א בסו"ס מ"א ובטו"א ר"ה כ"ח ב' באבנ"מ שנקט דלר' ישמעאל אם הטיל ג' ציציות עובר בבל תגרע, דומיא דהניתנין במתן ד' שנתנן במתן א' דעובר בבל תגרע,[[3]](#footnote-4) ואי נימא דלר' ישמעאל הוו ד' ציציות כד' מזוזות, אין עובר בבל תגרע, וכמש"כ כן הטו"א שם דרק כשעשה מצוה בגירעון עובר משום בל תגרע.

ב] **וצ"ב** בגדר הדברים, דמ"ט אמרינן דד' ציציות הוו ד' מצוות חלוקות, הרי כיון דכל כנף וכנף מחייב בהטלת ציצית, הדין נותן דחשיב כאותה המצוה ד' פעמים, דומיא דד' מזוזות.

**עוד** צ"ע בזה, ועמד בכעי"ז בתשו' שיבת ציון שם, דהנה לקמן ל"ז ב' אמרינן לפ"מ שפירש"י ועוד מקמאי דלדעת ר' ישמעאל דד' ציציות ד' מצוות, הרי דבטלית בת ה' מטילין ה' ציציות, משום דכל כנף הוא מצוה בפנ"ע, וא"כ אטו לפ"מ שדן הרמב"ן דיהיו נמנין ד' ציציות לר' ישמעאל לד' מצוות, נימא דאף יהיו נמנין לה' מצוות, משום דטלית בת ה' חייבת בה' ציציות וכל אחת היא מצוה בפנ"ע, ולדעת רוב קמאי דאף טלית בת ו' וז' וח' חייבת בציצית, יהיו נמנין למצוות רבות, - ובע"כ דאי"ז מצוות חלוקות, אלא חשבינן לה כעושה אותה מצוה כמה פעמים, וא"כ מ"ט דן הרמב"ן דיהיו נמנין לד' מצוות, ולא חשבינן לה כעושה מצוה אחת כמה פעמים.

ג] **עוד** יש להעיר במש"כ השאג"א דלר' ישמעאל אם הטיל ג' ציציות עובר בבל תגרע, דאף דנימא דד' ציציות הוו כד' מצוות חלוקות, ואי"ז כעושה מצוה אחת ד' פעמים, מ"מ מ"ט הוא עובר בבל תגרע, הרי לא גרע מן המצוה, אלא עשה ג' מצוות לגמרי, והמצוה הרביעית לא עשה כלל, ועמד ע"ז הארצות החיים בסימן י"ט סק"א.[[4]](#footnote-5)

**ב**

ד] **והנה** בהא דטלית שאין לה ד' כנפות פטורה מן הציצית, יש להסתפק אם הוא תנאי בעלמא בצורת הבגד, דצורת הבגד החייב בציצית היא בגד שיש לו ד' כנפות, וכל שאין לו ד' כנפות אינו חייב בציצית, או דהוא משום דעיקר מצות ציצית היא בד' ציציות, ובגד שאין לו ד' כנפות אינו בן מצות ציצית כלל, וע"כ הוא פטור מן הציצית.

**ויש** ללמוד לזה מסוגיית הגמ' בזבחים י"ח ב', דתלינן לדין טלית בת חמש בהפלוגתא אם יתר כמאן דאיתי' או כמאן דליתי', ואי נימא דהא דבעינן שיהא בטלית ד' כנפות הוא משום דעיקר מצות ציצית היא בד' ציציות ובגד שאין בו ד' כנפות ל"ש בו עיקר המצוה, הרי דשפיר יש לחייב טלית בת חמש, ול"ב בזה להא דיתר כמאן דליתי', אלא הוא משום דלא איכפת לן כלל דיש בהבגד ה' כנפות, שהרי גם בבגד זה שייכא מצות ציצית בד' כנפות, - ובע"כ דהא דבעינן שיהא בטלית ד' כנפות, היינו דזהו צורת הבגד שחייבה תורה בציצית, ומכח זה יש לנו לפטור גם טלית בת חמש, וכל הא דהיא חייבת הוא משום דיתר כמאן דליתי', ומצינו לחשבה כבגד של ד' כנפות.

ה] **אמנם** הנה ז"ל הרא"ש בסימן ג', והא דתניא בספרי בפרשת ועשו להם ציצית על כנפי בגדיהם, שומע אני אף בעלי ג' ובעלי ה' ובעלי ו' ובעלי ז' ובעלי ח' במשמע, ת"ל ארבע כנפות יצאו בעלי ג' ובעלי ה' ובעלי ו' ובעלי ז' ובעלי ח', נ"ל דהכי פירושו אי לא כתיב אלא על כנפי בגדיהם הו"א דכל כנפים שיש לבגד אמרה תורה לעשות ציצית הן מעט הן הרבה, ת"ל על ד' כנפות ונתמעטו מעט והרבה, ובעלת ג' פסול אף אם הטיל ד' דעל ארבע בעיא וליכא, ונתמעטו בעלת ה' ויותר שאין להטיל בכל הכנפים אלא בד' מהם, עכ"ל.[[5]](#footnote-6)

**ובביאור** הא דממעטינן מחד קרא דטלית בת ג' פטורה לגמרי, וטלית בת ה' אינו מטיל אלא בד' מכנפותי', נראה בפשוטו דהיינו דאם מקרא דועשו להם ציצית על כנפי בגדיהם, הו"א דעיקר מצות ציצית היא להטיל ציצית על כל הכנפות, וע"כ אף טלית בת ג' חייבת בציצית, ואף בת ה' מטיל ציצית על כל כנפותי',[[6]](#footnote-7) וזהו דילפינן מדכתיב על ארבע כנפות כסותך דעיקר מצות ציצית היא להטיל ד' ציציות על ד' כנפות, ונתמעט בעלת ג' דאין בה למצות ציצית כלל, ונתמעט בעלת ה' דאין מטיל ציצית אלא בד' כנפות.

**ומבו'** לפ"ז מד' הרא"ש, דהא דטלית בעלת ג' פטורה מן הציצית, אי"ז דין בעלמא בצורת הבגד דבעינן שיהא בו ד' כנפות, אלא הוא משום דמצות ציצית היא בד' ציציות, וטלית בת ג' אינה בת המצוה, וע"כ הוא דהו"ל חד מיעוטא לטלית בת ג' ולטלית בת ה'.

**ויותר** מבו' כן ממש"כ הרא"ש שם דהא דבעלת ג' פסול אף אם הטיל ד', ורי"ו בנתיב י"ט ח"ג הוסיף לפרש דהיינו שהטיל ב' ציציות בכנף אחד, הוא משום דעל ד' כנפות בעינן וליכא, והרי דהי' מקום לומר דאף בבעלת ג' יטיל ד' ציציות, וכל הא דלא אמרינן הכי הוא משום דעל ד' כנפות בעינן וליכא, - וזה מתפרש ע"פ הנ"ל, דלא ילפינן מקרא דבעינן דצורת הבגד החייב הוא בגד שיש לו ד' כנפות, אלא ילפינן מקרא דעיקר מצות ציצית היא בהטלת ד' ציציות, ומכח זה הוא דטלית בת ג' פטורה משום דאינה בת המצוה, והיינו משום דדין הטלת ד' ציציות הוא על ד' כנפות, וכל שאין לה ד' כנפות, ל"ש בזה הטלת ד' ציציות.[[7]](#footnote-8)

ו] **וכן** נראה מעיקר מה שאמרו לקמן ל"ז ב' לפירש"י ודעימי' דלרבנן דד' ציציות מצוה אחת הן, אף בבעלת ה' אין מטילין אלא ד' ציציות, - והיינו משום דאין עיקר מצות ציצית להטיל ציצית על כל כנפות הבגד, אלא הויא המצוה להטיל ציצית על ד' כנפות, וע"כ אף בבעלת ה' אינו מטיל אלא ד' ציציות.

**והנה** הא דמצות ציצית היא להטיל ציצית על ד' כנפות, נלמד מדכתיב על ארבע כנפות כסותך, ומהתם ילפינן דטלית בת ג' פטורה, ואם מהתם נלמד דצורת הבגד המחויב בציצית הוא בגד בן ד' כנפות, מנ"ל למילף מינה נמי דעיקר מצות ציצית היא להטיל ד' ציציות, - ומשמע מזה דעיקר פטורא דבעלת ג' הוא משום דעיקר מצות ציצית היא להטיל ד' ציציות, ומזה נלמד דאף בבעלת ה' אינו מטיל אלא ד' ציציות.[[8]](#footnote-9)

ז] **ואמנם** קשיא ע"ז מסוגיית הגמ' בזבחים דמבו' דהא דפטורא דבעלת ג' הוא משום דצורת הבגד שחייבה תורה בציצית הוא בגד שיש לו ד' כנפות.

**וצ"ל** דהא בהא תליא, דאמנם למ"ד דטלית בת ה' פטורה, אף ששייך בבגד זה עיקר המצוה דציצית, בע"כ דהא דכתיב על ארבע כנפות כסותך הוא משום דזהו צורת הבגד שחייבה תורה בציצית, וזהו דס"ד דאף מ"ד דטלית בת ה' חייבת מודה להך מילתא, והא דחייבת הוא משום דיתר כמאן דליתי' דמי, - אך לפ"מ דמשני התם דילפינן מקרא דאשר תכסה בה דטלית בת ה' חייבת, אף דיתר כמאן דאיתי',[[9]](#footnote-10) נתרבה מזה דכל בגד חייב בציצית, ובע"כ דפטורא דבעלת ג' הוא משום דמצות ציצית היא להטיל על ד' כנפות, ובגד שאינו לו ד' כנפות אינו בן מצות ציצית.

**ג**

ח] **אמנם** הנה לדעת ר' ישמעאל דד' ציציות ד' מצוות הן, בפשוטו אין לפרש דפטורא דבעלת ג' הוא משום דעיקר מצות ציצית היא להטיל על ד' כנפות, שהרי לדידי' כל ציצית היא מצוה בפנ"ע, ובע"כ לדידי' דפטורא דבעלת ג' הוא משום דצורת הבגד החייב בציצית הוא בגד שיש לו ד' כנפות.[[10]](#footnote-11)

**אך** יש להעיר בזה, שהרי אף לדעת ר' ישמעאל מרבינן מקרא דאשר תכסה בה לחייב טלית בת ה', ואף דיתר כמאן דאיתי',[[11]](#footnote-12) והרי דאף דטלית בת ה' חייבת, מ"מ י"ל דהא דטלית בת ג' פטורה הוא משום דאי"ז צורת הבגד שחייבה תורה בציצית, וא"כ מנ"ל דלדעת רבנן פטורא דבעלת ג' הוא משום דעיקר מצות ציצית הוא להטיל על ד' כנפות, וי"ל.

ט] **אך** באמת נראה דגם לדעת ר' ישמעאל פטורא דבעלת ג' אינו פטור בעלמא בהטלית דאי"ז צורת הבגד שחייבה צורה בציצית, אלא היינו דעיקר המחייב דציצית הוא כשיש לבגד ד' כנפות דה"ז זוקק לד' ציציות, אך כל שאין לבגד ד' כנפות הזוקקין לד' ציציות אין הבגד חייב בציצית, - והיינו דאף דד' ציציות אין מעכבין זא"ז, מ"מ סיבת חיוב הבגד בציצית הוא מה שיש לו ד' כנפות המחייבין בד' ציציות, אף דאין מעכבין זא"ז בקיום המצוה.[[12]](#footnote-13)

י] **ולמדנו** מזה דאף לדעת ר' ישמעאל דד' ציציות ד' מצוות הן, מ"מ המצוה כהלכתה הוא בד' ציציות, דמה"ט הוא דבגד שאין לו ד' כנפות אינו חייב בציצית, והרי דהא דמטילין ציצית על ד' כנפות, אי"ז ד' חיובים דלא שייכי אהדדי, אלא הוי ד' חלקי מצוה, אלא דאין מעכבין זא"ז.

**ויש** לדמותו להא דמוספין אין מעכבין זא"ז, ואף ביום שמקריבין ז' כבשים אם לא מצאו אלא ו' מקריבין ו', ואם לא מצאו אלא א' מקריבין א', והדבר פשוט דהקרבת ז' כבשים אי"ז ז' מצוות דלא שייכי אהדדי, אלא הוו ז' חלקי מצוה, ואך דאין מעכבין זא"ז, וה"נ הכא דכוותה, דהטלת ד' ציציות הויא ד' חלקי מצוה דאין מעכבין זא"ז.

יא] **ונראה** דזהו מש"כ הרמב"ן לדון דיהיו ד' ציציות לר' ישמעאל נמנין כד' מצוות, ול"ד לד' מזוזות על ד' פתחים, שהרי חזינן דהמצוה כהלכתה הוא בד' ציציות, והרי דחיובא דד' ציציות אי"ז ד' חיובים דלא שייכי אהדדי, כד' מזוזות לד' פתחים, אלא הוו ד' חלקי מצוה, וכיון דאין מעכבין זא"ז ובכל אחד יש קיום בפנ"ע, הי' לנו למנותם לד' מצוות, אלא דכיון שהם ענין אחד אינם נמנין אלא כמצוה אחת.

**ונראה** דמה"ט הוא שנקט השאג"א דלדעת ר' ישעמאל כל שהטיל ג' ציציות עובר בבל תגרע, ול"ד למי שיש לו ד' פתחים ועשה מזוזה לג' מהם דאינו עובר בבל תגרע, דהכא כיון דד' ציציות הם ד' חלקי מצות ציצית, ע"כ כל שעשה ג' מהם עובר בבל תגרע.

יב] **ואמנם** מסתברא מילתא דכ"ז הוא בחיוב ד' ציציות בבעלת ד', אך חיוב ה' ציציות בבעלת ה', אי"ז כה' חלקי מצוה, דלעולם המצוה כהלכתה דציצית היא בד' ציציות, דליכא מחייב בפנ"ע דבעלת חמש, שהרי עיקר חיובא דבעלת חמש הוא משום דיש בכלל חמש ד', אלא דכיון דיש לה עוד כנף, וכל כנף הוא מצוה בפנ"ע, חייב להטיל אף על כנף זה, ומקיים את המצוה אף בכנף זה.[[13]](#footnote-14)

**ויש** ללמוד כן ממש"כ בחי' המיוחסים להרשב"א בשלהי פירקין בפי' בתרא, דאף למש"כ שם דמודה ר' ישמעאל דד' ציציות מעכבין זא"ז, מ"מ בטלית בעלת חמש דחייבת בה' ציציות, אין כל ה' הציציות מעכבין זא"ז, ולעיכובא סגי בד' ציציות, וזה להדיא כמש"נ, דאף דטלית בת ה' חייבת בה' ציציות, מ"מ עיקר המצוה היא בד' ציציות, והא דמטילין אף בכנף החמישית הוא קיום מצוה נוסף.

**ולפ"ז** נראה דמה"ט אף לפ"מ שדן הרמב"ן דיהיו ד' ציציות לר' ישמעאל נמנין לד' מצוות, מ"מ לא נימא דבטלית בת ה' דחייבת בה' ציציות יהיו נמנין לה' מצוות, משום דלעולם מצות ציצית כהלכתה היא בד' ציציות, ומצות הציצית החמישית היא לעשות את מצות ציצית אף בכנף זה, ואי"ז נמנה למצוה בפנ"ע, דדמי לב' מזוזות על ב' פתחים.

יג] **שו"ר** בכ' הגרי"ז בשלהי פירקין שנסתפק לדעת ר' ישמעאל דד' ציציות הם ד' מצוות, אם ליכא כלל מצוה של ד' ציציות, אלא דבעי על כל כנפות הבגד שיעשה עליהן ציצית כמצותן, או דאע"ג דהן ד' מצוות מ"מ יש דין שיהיו ד' ציציות דכך היא מצותן,[[14]](#footnote-15) - ולכאו' הצד השני שכתב הוא כמש"נ, דאף לר' ישמעאל דד' ציציות ד' מצוות הן, מ"מ עיקר מצות ציצית הוא שיהיו ד' ציציות, אלא דאין מעכבין זא"ז.

1. והשיבת ציון שם כתב בשם הגר"ד אופנהיים דלר' ישמעאל נמנין ד' ציציות לד' מצוות, ויישב בזה לקו' התוס' בסוטה ג' א' ד"ה ר' ישמעאל, וכ"כ החת"ס שם בשם הגר"א ברודא, וכ"כ הארצות החיים בסימן י"ג בהמל"א סק"ב לדון כן, וזה כיסוד ד' הרמב"ן דלר' ישמעאל הוו ד' ציציות ד' מצוות חלוקות, ואך דס"ל דאף שהן ענין אחד, מ"מ הן נמנין לד' מצוות. [↑](#footnote-ref-2)
2. אך בד' הבית שלמה והעמק הנצי"ב שם משמע שפירשו בד' הרמב"ן דהא דאין נמנין לד' מצוות, הוא משום דהא דד' מצוות הן הוא כד' מזוזות על ד' פתחים, - וצ"ב היאך זה מתישב בד' הרמב"ן דמדמי לה לתכלת ולבן. [↑](#footnote-ref-3)
3. וכ"כ העונג יו"ט בסימן א', וכן נסתפק בזה הארצות החיים בסימן י"ט סק"א. [↑](#footnote-ref-4)
4. וי"ל בזה, דהנה הב"ח בסימן י"ג כתב דלרבנן דד' ציציות מעכבין זא"ז אם אין בו כל הד' ציציות עובר בעשה, והפמ"ג במש"ז שם סק"א הק' דגם לר' ישמעאל עובר בעשה על ציצית רביעית, ומה בכך דמקיים ג' מצוות, והשעה"צ שם סק"א כתב לפרש לד' הב"ח דלר' ישמעאל לא ביטל לגמרי העשה דציצית, - ומבו' בדבריו דאחר דגם לר' ישמעאל נמנין ד' ציציות למצוה אחת, אף דאי"ז כעושה אותה מצוה אחת ד' פעמים, וכמבו' בד' הרמב"ן, הוו כד' חלקי מצוה דאין מעכבין זא"ז, וע"כ כל שלא הטיל ד' ציציות, אי"ז ביטול עשה גמור, אלא כביטול דמקצת מן העשה, - ולפ"ז ניחא דע"כ כל שהטיל ג' ציציות חשיב כעושה את המצוה בגירעון ועובר בבל תגרע.

   אך הנה בד' השאג"א בסו"ס ל"ב משמע דאף דתכלת ולבן נמנין כמצוה אחת, מ"מ כיון דאין מעכבין זא"ז חשיב כב' מצוות חלוקות, וכל שהטיל לבן לחודי', חשיב דקיים מצוה אחת וביטל מצוה אחת, עיי"ש, ולפ"ז הדין נותן דה"נ הוא בד' ציציות לר' ישמעאל, וצ"ע. [↑](#footnote-ref-5)
5. ועד"ז כתב התשב"ץ קטן בסימן רס"ט, ז"ל, מיהו אין משימין ציציות כי אם בד' כנפות אבל לא בה' או בו', כדתניא אידך ארבע כנפות ולא ה', והשתא קשיין אהדדי דתניא פרק התכלת אשר תכסה בה לרבות בעלת ה', אלא ש"מ דהא דאמרינן בעלת ה' היינו להטיל תכלת בד' דוקא, עכ"ל, ואך דדבריו צ"ע, דהוא דלא כסוגיית הגמ' בזבחים י"ח ב' דמפרשינן דב' הברייתות נחלקו אם בעלת ה' פטורה או חייבת, ומצאתי שעמד ע"ז הגרח"פ בתשו' לב חיים או"ח סימן ע"ח (ד"ה ואחרי המ"ר לא זכיתי להבין). [↑](#footnote-ref-6)
6. והיינו דאף דקי"ל כרבנן דמצוה אחת הן, ומכח זה הוא דאף בבת ה' אינו עושה אלא ד' ציציות, כמש"כ הרא"ש גופי' בסימן ד', מ"מ אלמלי קרא דעל ארבע כנפות כסותך הוה ס"ד דבטלית בת ה' עושה ה' ציציות, והיינו משום דהוה ס"ד דאף דמצוה אחת היא, הרי עיקר המצוה היא להטיל ציצית בכל כנפות הבגד, וע"כ כל שיש לבגד ה' כנפות מטיל ציצית בכל הכנפות, ואחר דילפינן מקרא דמצות ציצית היא להטיל ציצית בד' כנפות, הרי דכיון דמצוה אחת היא, אף בבעלת חמש אינו מטיל אלא ד' ציציות. [↑](#footnote-ref-7)
7. ויש להוסיף, דהנה ל' הרא"ש דבעלת ג' פסול אף אם הטיל ד', ומשמע דאף דכבר ידעינן דבעלת ג' פטורה, מ"מ ס"ד דאם הטיל על ד' כנפותי' יהא בזה לקיום מצות ציצית, וקמ"ל דאף בכה"ג הוא פסול, דאל"כ הול"ל דבעלת ג' פטורה, אף שיכול להטיל בה ד' ציציות, ומהו שכתב דפסול אף אם הטיל ד', וזה צ"ב רב, דאם בעלת ג' פטורה, מה מקום יש לומר דאם הטיל בה ד' ציציות יש בזה למצות ציצית, - ובע"כ צל"פ לד' הרא"ש דהא בהא תליא, דאם כשהטיל ד' ציציות לבעלת ג' הי' כשר, אף היתה בעלת ג' חייבת, דכל הא דבעלת ג' פטורה הוא משום דאינה בת מצות ציצית, וכמש"נ, וזהו דילפינן מקרא דאין מצות ציצית מתקיימת אלא בהטלת ד' ציציות על ד' כנפות, וע"כ הוא דבעלת ג' פטורה. [↑](#footnote-ref-8)
8. אך י"ל דפטורא דבעלת ג' הוא משום דהמחייב בציצית הוא ד' כנפות הבגד, ומזה נלמד דעיקר מצות ציצית היא להטיל ד' ציציות, דעיקר המצוה היא להטיל הציציות על הכנפות המחייבות בציצית, וצ"ע. [↑](#footnote-ref-9)
9. ואף למ"ד התם לענין בגד"כ דיתר כמאן דליתי' דמי, י"ל דמודה דלשאר מילי יתר כמאן דאיתי', דאל"כ תיקשי לדידי' ממ"ד דטלית בת ה' פטורה, ואכמ"ל. [↑](#footnote-ref-10)
10. והנה אמנם בחי' המיוחסים להרשב"א בשלהי פירקין כתב דגם לר' ישמעאל מעכבין ד' ציציות זא"ז, וכ"נ בד' רש"י שם שכתב דבין למר ובין למר ד' ציציות בעינן דכתיב על ארבע כנפות כסותך, ולכאו' מ"ט הוצרך להביא לקרא, הרי להדיא תנן דארבעתן ד' מצוות, והרי דבעינן ד' ציציות, ובע"כ דמהך קרא ילפינן דבעינן ד' ציציות ומעכבין זא"ז, ונראה בדעתו דבאמת אף לר' ישמעאל פטורא דבעלת ג' אינו משום דאי"ז צורת הבגד שחייבה תורה בציצית, אלא הוא משום דקיום המצוה רק רק כשיש ד' ציציות, ומזה ילפינן דמעכבין זא"ז. [↑](#footnote-ref-11)
11. והקר"א בזבחים י"ח ב' נקט דמה שאמרו בשלהי פירקין דלדעת ר' ישמעאל טלית בעלת חמש מטיל בה ה' ציציות, אי"ז מתישב עם הס"ד בזבחים דחיובא דבעלת חמש הוא משום דיתר כמאן דליתי', וכ"כ בשיעורי הגרמ"ד לקמן שם בשם הגרי"ז, ואכמ"ל. [↑](#footnote-ref-12)
12. ויש מקום לדמותו דינא דכל שאין ראוי לבילה בילה מעכבת בו, דאף דאין קיום הבילה מעכב, מ"מ מין שאינו ראוי להמצוה כהלכתה, אינו חייב, וה"נ הכא הוי המצוה כהלכתה שיהא ציצית על ד' כנפות, ואף דאין מעכבין זא"ז, מ"מ כל שאינו ראוי להמצוה כהלכתה ה"ז פטור מן הציצית, - אך יותר נראה דאי"ז שייך להתם, אלא הכא הוא משום דסיבת החיוב דהבגד הוא במה שיש לו ד' כנפות הזוקקין לד' ציציות, וכל שאין לו ד' כנפות ליכא לעיקר סיבת החיוב. [↑](#footnote-ref-13)
13. והעירוני דנפ"מ רבתא בזה, דמש"כ השאג"א דכל שהטיל ג' ציציות לר' ישמעאל עובר בבל תגרע, הוא רק בבעלת ד' שהטיל בה ג' ציציות, אך בבעלת ה' שהטיל לה ד' ציציות אינו עובר בבל תגרע, כיון דעיקר המצוה היא בד' ציציות, ואף שלא עשה את מצות הציצית החמישית אי"ז מגרע מן המצוה. [↑](#footnote-ref-14)
14. ועיי"ש במש"כ להוכיח לזה מד' הרמב"ם בפ"א מציצית הי"ד, וצ"ע דמנ"ל דד' הרמב"ם אלו הם גם לדעת ר' ישמעאל, ובשיעורי הגרמ"ד שם הביא הדברים בע"א. [↑](#footnote-ref-15)